Die wêreld in foto's – 21 September 2018 | Maroela Media
Michal Lajcha, 'n Rooms-Katolieke priester, teken sy boek The Tragedy of Celibacy – The death of a wife tydens 'n onderhoud in Klak in Slowakye. Lajcha daag die Rooms-Katolieke Kerk uit oor sy reëls rakende selibaatheid in dié konserwatiewe godsdienstige vesting in Sentraal- en Oos-Europa. (Foto: Petr David Josek)
Betogers van die Manobo-stam skree Vrydag slagspreuke uit tydens die herdenking van die 1972-oorlogsverklaring van die destydse leier, Ferdinand Marcos, tydens 'n saamtrek naby die presidensiële paleis in Manila in die Filippyne. Dié betogers het ook gevra dat die regering 'n einde moet bring aan die moorde weens die Filippynse president, Rodrigo Duterte, se oorlogverklaring teen dwelms. (Foto: Aaron Favila, AP)
'n Indiese Moslem klop op sy bors terwyl hy Vrydag deelneem aan 'n Muharram-optog in Nieu-Delhi, Indië. Muharram is 'n maand van rou ter herinnering aan die martelaar, Imam Hussein, die kleinseun van die profeet Mohammed. (Foto: Manish Swarup, AP)
'n Nepalese joernalis se mond is met 'n stukkie swart lap gesnoer tydens 'n betoging teen 'n nuwe stel wette wat die media in Katmandoe, Nepal, in gedrang sal bring. (Foto: Niranjan Shrestha, AP)
Wen Jianmin, 'n boswagter, se vrou, Tian Jingjie, bring Vrydag vir hom middagete by die uitkyktoring by die Sifangberg-patrolliestasie in die groter Khingan-berge in Hulunbuir-stad, Noord-China. Wen Jianmin (57) is al 30 jaar betrokke by woudbewaring. (Foto: Yu Yang, Xinhua)